Document ID: 31999R0731

Ir-Regolament tal-Kummissjoni (KE) Nru 731/1999
tas-7 ta’ April 1999
li jemenda r-Regolament (KE) Nru 2848/98 fis-settur tat-tabakk mhux maħdum fir-rigward ta’ l-allokazzjoni ta’ kwantitajiet wara t-trasferimenti tal-limiti tal-kwantitajiet tal-garanziji minn grupp wieħed ta’ varjetajiet għall-ieħor u l-Anness II li li jippreskrivi ż-żoni ta’ produzzjoni
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ewropea,
Wara li kkunsidraw ir-Regolament tal-Kunsill (KEE) Nru 2075/92 tat- 30 ta’ Ġunju 1992 dwar l-organizazzjoni komuni tas-suq tat-tabakk mhux maħdum [1], kif l-aħħar emendat bir-Regolament (KE) Nru 660/1999 [2], u b’mod partikolari l-Artikoli 7, 9 u 11 tiegħu,
Billi l-Artikolu 9(4) tar-Regolament (KEE) Nru 2075/92 jipprovdi għall-possibiltà ta’ trasferimenti ta’ parti mill-allokazzjonijiet tal-limiti tal-garanziji lill-gruppi oħrajn ta’ varjetajiet; billi għandhom jiġu preskritti disposizzjoniiet biex jippermettu emendi għad-dikjarazzjonjiet tal-kwoti maħruġa lill-produtturi individwali li m’humiex membri ta’ grupp ta’ produtturi u lill gruppi produtturi wara awtorizazzjoni ta’ trasferimenti bħal dawk;
Billi, għall-iskop ta’ amministrazzjoni kif imiss u trasparenza, l-Istati Membri għandhom jippreskrivu l-kriterja oġġettivi, li huma stess għandhom jippubblikaw, għat-tqassim tal-limiti tal-kwantitajiet tal-garanziji lill-gruppi oħrajn ta’ varjetajiet; billi, meta jiġu preskritti dawk il-kriterji, għandu jingħata kont ta’ l-opinjoni ta’ l-organizzazzjonijiet ta’ fergħat differenti li għandhom l-għarfien skond ir-Regolament Tal-Kunsill (KEE) Nru 2077/92 [3], u l-Kummissjoni għandha tiġi notifikata b’dawn il-kriterja;
Billi, skond l-Artikolu 5(a) tar-Regolament (KEE) Nru 2075/92, il-premium jingħata bil-kondizzjoni li l-weraq tat-tabakk jiġi minn żona ta’ produzzjoni speċifikata għal-varjetà konċernata;
Billi, skond l-Artikolu 8 tar-Regolament (KE) Nru 2848/98 tat- 22 ta’ Diċembru 1998 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 2075/92 fir-rigward ta’ l-iskema tal-premium, il-kwoti ta’ produzzjoni u l-għajnuna speċifika li għandha tingħata lill-gruppi ta’ produtturi fis-settur tat-tabakk mhux maħdum [4], kif emendat bir-Regolament (KE) Nru 510/1999 [5], dawk iż-żoni ta’ produzzjoni huma imniżżla fl-Anness II li jinsab ma’ dak ir-Regolament;
Billi, wara d-deċisjoni biex jiġu ffissati l-premiums u l-limiti tal-garanziji għall-weraq tat-tabakk skond il-grupp ta’ varjetà u l-Istat Membru għall-ħsad ta’ l-1999, l-2000 u l-2001 u t-talba ta’ l-Italja tat-12 ta’ Marzu 1999, iż-żoni ta’ produzzjoni għall-Katerini u varjetajiet simili f’dak l-Istat Membru għandhom jiġu stabbiliti billi jiġi emendat l-Anness II li jinsab mar-Regolament (KE) Nru 2848/98;
Billi il-mizuri msemmija għandhom japplikaw kemm jista’ jkun malajr;
Billi il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni tat-Tabakk,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2848/98 huwa emendat kif li ġej:
1. Il-paragrafu li ġej huwa miżjud ma’ l- l-Artikolu 22:
"4. Fi żmien ta’ 15-il jum mill-pubblikazzjoni fil-Ġurnal Uffiċjali tal-Komunitajiet Ewropea tar-Regolament li jipprovdi għat-trasferiment tal-limiti tal-kwantitajiet tal-garanziji minn grupp wieħed ta’ varjetajiet għall-ieħor skond l-Artikolu 9(4) tar-Regolament (KEE) Nru 2075/92, il-kwantitajiet imdaħħla fid-dikjarazzjonijiet tal-kwota ta’ produzzjoni wara dawk it-trasferimenti għandhom jkunu allokati b’mod ġust fost il-produtturi individwali li m’humiex membri ta’ grupp ta’ produtturi u l-gruppi ta’ produtturi li tkun inħarġitilhom dikjarazzjoni tal-kwota ta’ produzzjoni mill-korpi kompetenti ta’ l-Istati Membri. Il-kwantitajiet għandhom ikunu allokati fuq il-bazi ta’ kriterji oġġettiv ppubblikati, li għandhom jiġu preskritti mill-Istati Membri wara wara li jingħata kont ta’ l-opinjonijiet ta’ fergħat konnessi ta’ organizazzjonijiet li għandhom l-għarfien skond ir-Regolament (KEE) Nru 2077/92. Il-korpi kompetenti ta’ l-Istati Membri għandhom jikkoreġu l-kwantitajiet imdaħħla fid-dikjarazzjonijiet tal-kwoti ta’ produzzjoni fejn il-produtturi ndividwali li m’humiex membri ta’ xi grupp ta’ produtturi u l-gruppi ta’ produtturi kkonċernati li tinħarġilhom dikjarazzjoni tal-kwota ta’ produzzjoni fil-limitu ta’ żmien imniżżel fil-paragrafu 3."
2. Il-punt li ġej huwa miżjud ma’ l-Artikolu 54:
"(m) il-kriterji oġġettivi preskritti minn Stat Membru għall-iskop ta’ l-allokazzjoni tal-limiti tal-kwantitajiet tal-garanziji trasferiti lill-grupp ieħor ta’ varjetajiet skond l-Artikolu 22(4)."
3. Taqsima VII ("Katerini u varjetajiet simili") ta’ l-Anness II hija sostitwita bl-Anness hawn mehmuż.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-ħsad ta’ l-1999.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ April 1999.

Labels: 7
17
6